Document ID: 31995R1095

ΚΑΝΟΝΙΣΜΟΣ (ΕΚ) αριθ. 1095/95 ΤΗΣ ΕΠΙΤΡΟΠΗΣ της 15ης Μαΐου 1995 για το άνοιγμα διαγωνισμού για τον καθορισμό ενίσχυσης στην ιδιωτική αποθεματοποίηση στην Ιρλανδία για σφάγια και μισά σφάγια αρνιών (hoggets) μεγαλυτέρων των δώδεκα μηνών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 7 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3446/90 της Επιτροπής της 27ης Νοεμβρίου 1990 περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3533/93 (4), προβλέπει, ιδίως, τις λεπτομέρειες όσον αφορά τους διαγωνισμούς 7 ότι ο κανονισμός (ΕΟΚ) αριθ. 3447/90 της Επιτροπής της 28ης Νοεμβρίου 1990 περί ειδικών όρων χορήγησης ενισχύσεων για ιδιωτική αποθεματοποίηση στον τομέα του προβείου και αιγείου κρέατος (5), όπως τροποποιήθηκε τελευταία από τον κανονισμό (ΕΚ) αριθ. 879/95 (6), προβλέπει, ειδικότερα, τις ελάχιστες ποσότητες για τις οποίες μπορεί να υποβληθεί προσφορά 7 ότι η εφαρμογή του άρθρου 7 παράγραφος 2 του κανονισμού (ΕΟΚ) αριθ. 3013/89 μπορεί να καταλήξει στο άνοιγμα διαδικασίας διαγωνισμού για τη χορήγηση ενισχύσεως στην ιδιωτική αποθεματοποίηση 7 ότι ενόψει της κατάστασης της αγοράς στην Κοινότητα, φάνηκε σκόπιμο να αποφασιστεί το άνοιγμα της διαδικασίας αυτής 7 ότι το προαναφερθέν άρθρο προβλέπει την εφαρμογή των μέτρων αυτών με βάση την κατάσταση κάθε ζώνης διαπίστωσης τιμών 7 ότι ενδείκνυται, εντούτοις, να ανοίξει ο διαγωνισμός μόνο για την Ιρλανδία, λαμβάνοντας υπόψη την ιδιαίτερα δύσκολη κατάσταση της αγοράς σ' αυτό το κράτος μέλος για ένα τύπο προϊόντος που αντιστοιχεί στα σφάγια αρνιών που προέρχονται από ζώα μεγαλύτερα των δώδεκα μηνών 7 ότι πρέπει, συνεπώς, να υπάρξει παρέκκλιση από τις διατάξεις του άρθρου 2 παράγραφος 2 του κανονισμού (ΕΟΚ) αριθ. 3446/90 7 ότι η Επιτροπή Διαχείρισης Προβάτων και Αιγών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ανοίγεται διαγωνισμός στην Ιρλανδία για τη χορήγηση ενισχύσεως στην ιδιωτική αποθεματοποίηση σφαγίων και μισών σφαγίων αρνιών (hoggets) μεγαλυτέρων των δώδεκα μηνών.
Με την επιφύλαξη των διατάξεων του κανονισμού (ΕΟΚ) αριθ. 3447/90, μπορεί να γίνουν προσφορές στους οργανισμούς παρεμβάσεως των ενδιαφερομένων κρατών μελών.
Άρθρο 2
Κατά παρέκκλιση από τις διατάξεις του άρθρου 2 παράγραφος 2 και από το άρθρο 3 παράγραφος 3 στοιχείο α) και παράγραφος 4 στοιχείο α) του κανονισμού (ΕΟΚ) αριθ. 3446/90:
- μπορούν να χορηγηθούν ενισχύσεις στην ιδιωτική αποθεματοποίηση για σφάγια αρνιών (hoggets) και για τεμάχια των σφαγίων αυτών ποιότητας υγιούς, ανόθευτης και σύμφωνης με τα συναλλακτικά ήθη, που παράγονται σύμφωνα με το άρθρο 3 παράγραφος 1 σημείο Α στοιχεία α) έως ε) της οδηγίας 64/433/ΕΟΚ του Συμβουλίου (7) που προέρχονται από ζώα που έχουν εκτραφεί στην Κοινότητα τουλάχιστον το τελευταίο δίμηνο και λαμβάνονται από τη σφαγή τουλάχιστον δέκα ημέρες πριν από την ημερομηνία αποθεματοποιήσεως που αναφέρεται στο άρθρο 4 παράγραφος 3 του κανονισμού (ΕΟΚ) αριθ. 3446/90,
- η δήλωση και οι υποχρεώσεις που προβλέπονται στο άρθρο 3 του προαναφερθέντος κανονισμού αφορούν το προϊόν που αναφέρεται στο προηγούμενο εδάφιο.
Άρθρο 3
Οι προσφορές πρέπει να υποβληθούν το αργότερο στις 17 Μαΐου 1995, ώρα 14.00 στον αρμόδιο οργανισμό παρεμβάσεως.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Μαΐου 1995.

Labels: 3
18
17
6